
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1453 

21 Οκτωβρίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Ειδική πιστοποίηση ΝΠΙΔ ως φορέων παροχής υπηρε¬ 
σιών κοινωνικής φροντίδας μη κερδοσκοπικού χα¬ 
ρακτήρα . 1 

Τροποποίηση του Οργανισμού Εσωτερικής Υπηρε¬ 
σίας των Δημοτικών Παιδιών Σταθμών Δήμου Και- 

σαριανής. 2 

Σύσταση Επιτροπών Μετανάστευσης άρθρο 13 

ν. 3386/2005. 3 

Σύσταση Επιτροπών Μετανάστευσης άρθρο 24 

ν. 3386/2005. 4 

Σύσταση Επιτροπών Μετανάστευσης άρθρο 13 

ν. 3386/2005. 5 

Κύρωση του Υποχρεωτικού Αναδασμού Τμήμα 
αγρ/τος «Παλαιοχώρι - Μπότσαρη» Ιωαννίνων, 

έτους 2004. 6 

Υπερωριακή απασχόληση σπερματεγχύτη υπαλλήλου 
της Δ/νσης Κτηνιατρικής Καστοριάς για το έτος 
2005. 7 


ΑΠΟΦΑΣΕΙ Σ 

Αριθ. Γ.Π:Π(2)γ/οικ. 105565 (1) 

Ειδική πιστοποίηση ΝΠΙΔ ως φορέωνπαροχής υπηρεσιών 
κοινωνικής φροντίδας μη κερδοσκοπικού χαρακτήρα. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 5 παρ. 3,4 και 5 του ν. 2646 
(ΦΕΚ 236/Α/20.10.1998) «Ανάπτυξη του Εθνικού Συστή¬ 
ματος Κοινωνικής Φροντίδας και άλλες διατάξεις». 

2. Τις διατάξεις του άρθρου 7 παρ. δ του ν. 3106 (ΦΕΚ 
30/Α/10.2.2003) «Αναδιοργάνωση του Εθνικού Συστήμα¬ 
τος Κοινωνικής Φροντίδας και άλλες διατάξεις». 

3. Την υπ’ αριθμ. 27304/ ΦΕΚ 517/Β/17.3.2004 Κοινή 
Απόφαση του Πρωθυπουργού και του Υπουργού Υγείας 
και Πρόνοιας «Ανάθεση αρμοδιοτήτων στους Υφυπουρ¬ 
γούς Υγείας και Κοινωνικής Αλληλεγγύης Αθανάσιο Γιαν- 
νόπουλο και Γεώργιο Κωνσταντόπουλο». 


4. Την 2858/ΦΕΚ 37/τ.Β/18.1.2005 Κοινή Υπουργική 
Απόφαση «Όροι, προϋποθέσεις, διαδικασία, ενιαία κριτή¬ 
ρια και λοιπά στοιχεία που απαιτούνται προκειμένου να 
χορηγηθεί η Ειδική Πιστοποίηση σε Φορείς παροχής υπη¬ 
ρεσιών κοινωνικής φροντίδας του ιδιωτικού τομέα μη κερ¬ 
δοσκοπικού χαρακτήρα». 

5. Την 28522/ΦΕΚ 391/Β/4.4.2003 κοινή απόφαση 
Υπουργών Οικονομίας και Οικονομικών και Υγείας και Κοι¬ 
νωνικής Αλληλεγγύης «Τροποποίηση της Γ.Π. 9287/ΦΕΚ 
1268/Β/1.10.2001 Κοινής Υπουργικής Απόφασης». 

6. Τις σχετικές εισηγήσεις των Νομαρχών 

7. Τις αποφάσεις γνωμοδότησης των συνεδριάσεων 27 
(5.4.2005), 30 (19.5.2005), 31 (11.7.2005) και32 (28.7.2005) 
του Δ.Στου Ινστιτούτου Κοινωνικής Προστασίας και Αλλη¬ 
λεγγύης (πρώην ΕΣΥΚΦ) για την ειδική πιστοποίηση ΝΠΙΔ 
ως φορέωνπαροχής υπηρεσιών κοινωνικής φροντίδας μη 
κερδοσκοπικού χαρακτήρα. 

8. Το γεγονός ότι από την απόφαση αυτή δεν προκαλεί- 
ται καμία δαπάνη σε βάρος του Προϋπολογισμού, απο¬ 
φασίζουμε: 

Την Ειδική πιστοποίηση των κάτωθι ΝΠΙΔ ως φορέων 
παροχής υπηρεσιών κοινωνικής φροντίδας μη κερδοσκο¬ 
πικού χαρακτήρα: 

ΠΕΡΙΦΕΡΕΙΑ ΑΝ. ΜΑΚΕΔΟΝΙΑΣ - ΘΡΑΚΗΣ 

1. Φιλόπτωχος Αδελφότης Κυριών Κομοτηνής, με έδρα 
την Κομοτηνή 

2. Σύλλογος Ειδικού Παιδιού «Άγιοι Θεόδωροι», με έδρα 
την Κομοτηνή 

3. Εταιρεία Αποκατάστασης ΑΜΕΑ, με έδρα την Κομο¬ 
τηνή 

4. Ελάτια - Πρόγραμμα Πρόληψης της Ψυχοκοινωνικής 
Δυσχέρειας - Συμπαράσταση - Επιμέλεια - Θεραπεία των 
Τοξικομανών, με έδρα τη Δράμα 

5. Ένωση Κυριών Δράμας, με έδρα τη Δράμα 

6. Μέριμνα Ποντίων Κυριών Δράμας, με έδρα τη Δράμα 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 

7. Ινστιτούτο Ενδοκοινωνιακής Αποκατάστασης, με 
έδρα τη Θεσσαλονίκη 

8. Ελληνική Εταιρεία Νόσου Αλτσχάιμερ, με έδρα τη 
Θεσσαλονίκη 

9. Σύλλογος Φίλων - Εθελοντών της Εταιρείας Προστα¬ 
σίας Ανηλίκων Θεσσαλονίκης, με έδρα τη Θεσσαλονίκη 

10. Σύλλογος Οικογενειών και Φίλων για την Ψυχική 
Υγεία, με έδρα τις Σέρρες 

11. Κέντρο Κοινωνικής Στήριξης, με έδρα το Κιλκίς 

ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 

12. Σύλλογος Ατόμων με Ειδικές Ανάγκες Ν. Φλώρινας, 
με έδρα τη Φλώρινα 

13. Κέντρο Πρόληψης από Εξαρτησιογόνες Ουσίες 
«Ορίζοντες», με έδρα τα Γρεβενά 

14. Νομαρχιακός Σύλλογος Ατόμων με Αναπηρία Ν. Κο¬ 
ζάνης, με έδρα την Πτολεμαϊδα 

15. Σύλλογος Γονέων και Κηδεμόνων Παιδιών με Ειδι¬ 
κές Ανάγκες Εορδαίας, με έδρα την Κοζάνη 

ΠΕΡΙΦΕΡΕΙΑ ΗΠΕΙΡΟΥ 

16. Ένωση Πολυτέκνων, με έδρα την Άρτα 

ΠΕΡΙΦΕΡΕΙΑ ΘΕΣΣΑΛΙΑΣ 

17. Σύλλογος Ατόμων με Ειδικές Ανάγκες «ΑμεΑ» Ν. Τρι¬ 
κάλων «Η Συμπαράσταση», με έδρα τα Τρίκαλα 

18. Σύλλογος Γονέων και Κηδεμόνων Μαθητών Ειδικών 
Σχολείων - Ιδρυμάτων - Θεραπευτηρίων και ΑΜΕΑ, με 
έδρα τη Λάρισα 

19. Θεσσαλικός Σύλλογος Γ ονέων και Φίλων Παιδιών με 
Νεοπλασματικές Παθήσεις «Ιασώ», με έδρα τη Λάρισα 

ΠΕΡΙΦΕΡΕΙΑ ΙΟΝΙΩΝ ΝΗΣΩΝ 

20. Σύλλογος Γ ονέων- Κηδεμόνων και Φίλων Ατόμων με 
Αναπηρία, με έδρα την Κέρκυρα 

21. Σωματείο ΑΜΕΑ Ν. Ζακύνθου «οι Ποπολάροι», με 
έδρα τη Ζάκυνθο 

22. Σύλλογος Γονέων και Κηδεμόνων ΑΜΕΑ Νήσου Ιθά¬ 
κης - Ευ ζην, με έδρα το Βαθύ Ιθάκης 

ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ 

23. Ελληνική Ένωση για την αντιμετώπιση της σκλή¬ 
ρυνσης κατά πλάκας, με έδρα την Πάτρα 

24. Γηριατρική και Γεροντολογική Εταιρεία Νοτιοδυτι¬ 
κής Ελλάδας, με έδρα την Πάτρα 

25. Σύλλογος ΑμεΑ Γ ονέων και Φίλων η «Ηλιαχτίδα», με 
έδρα το Αγρίνιο 

ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ 

26. Σύλλογος Γ ονέων και κηδεμόνων Ειδικών Σχολείων 
και Τάξεων και Ατόμων με Ειδικές Ανάγκες Ν. Φθιώτιδας, 
με έδρα τη Λαμία 

ΠΕΡΙΦΕΡΕΙΑ ΑΤΤΙΚΗΣ 

27. Πανελλαδικός Σύνδεσμος Παραπληγικών και Κινη¬ 
τικά Αναπήρων, με έδρα την Αθήνα 

28. Πανελλήνιος Σύλλογος Παραπληγικών, με έδρα την 
Αθήνα 

29. Ένωση Πολυτέκνων Αθηνών, με έδρα την Αθήνα 

30. Ελληνικός Ερυθρός Σταυρός, με έδρα την Αθήνα 

31. Εργαστήρι Ειδικής Αγωγής «Μαργαρίτα», με έδρα 
την Αθήνα 

32. Σύλλογος Συμπαράστασης Κρατουμένων ο «Ονήσι- 
μος», με έδρα την Αθήνα 

33. «Μέριμνα», Εταιρεία για τη φροντίδα παιδιών και οι¬ 
κογενειών στην αρρώστεια και το θάνατο, με έδρα την 
Αθήνα 

34. Διεθνής Κοινωνική Υπηρεσία, με έδρα την Αθήνα 

35. Όμιλος Εθελοντών κατά του Καρκίνου, με έδρα τον 
Πειραιά 

ΠΕΡΙΦΕΡΕΙΑ ΠΕΛΟΠΟΝΝΗΣΟΥ 

36. Σύλλογος «Αλληλεγγύη», με έδρα το Άργος 

37. Ίδρυμα Ευσταθίας Κωστοπούλου, Βρεφονηπιακός 
Σταθμός «Το Περιβόλι της Γιαγιάς», με έδρα την Καλαμάτα 

ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ 

38. Νομαρχιακός Σύλλογος Ατόμων με Ειδικές Ανάγκες 
η «ΚΥΨΕΛΗ», με έδρα την Μυτιλήνη 

39. Σύλλογος «Ηλιαχτίδα», με έδρα τη Μυτιλήνη 

40. Κέντρο Παιδιού και Εφήβου, με έδρα τη Χίο 

ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ 

41. Δωδεκανησιακός Σύλλογος Αυτοάνοσων Νοσημά¬ 
των Αρθρίτιδας και Λύκου - Θάλεια, με έδρα τη Ρόδο 


42. Χριστιανικός Φιλανθρωπικός Σύλλογος «Σύνδεσμος 
Αγάπης», με έδρα τη Ρόδο 

43. Σωματείο Γονέων και Κηδεμόνων ΑΜΕΑ Επαρχίας 
Καλύμνου «Άγιος Παντελεήμων», με έδρα την Κάλυμνο 

ΠΕΡΙΦΕΡΕΙΑ ΚΡΗΤΗΣ 

44. Παγκρήτιος Σύλλογος Γ ονέων και Φίλων Παιδιών με 
Νεοπλασία «Ηλιαχτίδα», με έδρα το Ηράκλειο 

45. Εταιρεία Στήριξης ΑΜΕΑ Περιφερειακής Κρήτης «Ο 
Άγιος Τίτος», με έδρα το Ηράκλειο 

46. Σύλλογος Πολυτέκνων Γονέων, με έδρα το Ηρά¬ 
κλειο 

47. Σύνδεσμος Μελών Γυναικείων Σωματείων, με έδρα 
το Ηράκλειο 

48. Σύλλογος ΚωφώνΝ.Ρεθύμνης«ΤοΑρκάδι», με έδρα 
το Ρέθυμνο 

49. Σύλλογος Γ ονέων - κηδεμόνων και Φίλων Παιδιών με 
Ειδικές Ανάγκες «Αγάπη», με έδρα το Ρέθυμνο 

50. Παιδική Εστία η «Κυρία των Αγγέλων», με έδρα το 
Ρέθυμνο 

51. Κέντρο Πρόληψης κατά των Ναρκωτικών Ν. Ρεθύ- 
μνης, με έδρα το Ρέθυμνο 

52. Φιλανθρωπικό Σωματείο Στήριξης ΑΜΕΑ Επαρχίας 
Σητείας, με έδρα το Λασίθι 

Η διάρκεια της ειδικής πιστοποίησης είναι για 4 (τέσσε¬ 
ρα) έτη από την δημοσίευση της παρούσας στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2005 

Ο ΥΦΥΠΟΥΡΓΟΣ 

Γ. ΚΩΝΣΤΑΝΤΟΠΟΥΛΟΣ 
-♦- 

Αριθ. 54403 (2) 

Τροποποίηση του Οργανισμού Εσωτερικής Υπηρεσίας 
των Δημοτικών Παιδικών Σταθμών Δήμου Καισαριανής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

Ι.Τις διατάξεις του άρθρου 12 του ν. 1188/1981, όπως 
τροποποιήθηκαν με τις όμοιες του αρθ. 8 παρ. 5 του ν. 
2307/1995. 

2. Τις διατάξεις του αρθ. 8 του ν. 2503/1997. 

3. Τις συνδιασμένες διατάξεις των άρθρων 198 παρ. 5 
και203τουΔ.Κ.Κ. (π.δ. 410/1995) 

4. Την υπ’ αριθμ. 13/2005 απόφαση του Διοικητικού 
Συμβουλίου των Δημοτικών Παιδικών Σταθμών Δήμου 
Καισαριανής περί τροποποίησης του Οργανισμού Εσω¬ 
τερικής Υπηρεσίας. 

5. Την υπ’ αριθμ. 140/2005 απόφαση Δημοτικού Συμ¬ 
βουλίου του Δήμου Καισαριανής με την οποία εκφράζει 
σύμφωνη γνώμη για την τροποποίηση του Οργανισμού 
Εσωτερικής Υπηρεσίας των Δημοτικών Παιδικών Σταθ¬ 
μών Δήμου Καισαριανής. 

6. Τη σύμφωνη γνωμοδότηση του Γ Υπηρεσιακού Συμ¬ 
βουλίου που διατυπώθηκε στο 13/2005 πρακτικό του. 

7. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων. (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 13/2005 απόφαση του Διοι¬ 
κητικού Συμβουλίου του Ν.Π.Δ.Δ. με την επωνυμία «Δη¬ 
μοτικοί Παιδικοί Σταθμοί Δήμου Καισαριανής» και την επ’ 

αυτής γνώμη του Δημοτικού Συμβουλίου Καισαριανής 
που διατυπώθηκε στην υπ’ αριθμ. 140/2005 απόφαση του, 
περί τροποποίησης του Οργανισμού Εσωτερικής Υπηρε¬ 
σίας, η τελική μορφή του οποίου έχει ως εξής: 

Άρθρο 1 

Οι δραστηριότητες των υπηρεσιών το Ν .Π. υπάτην επω¬ 
νυμία «Δημοτικοί Παιδικοί Σταθμοί Δήμου Καισαριανής» 
κατανέμονται στις εξής διοικητικές ενότητες: 

Α. Δ/νση Διοικητικών Οικονομικών και Τεχνικών Υπηρε¬ 
σιών 

Β. Δ/νση Προσχολικής Αγωγής 
Άρθρο 2 

Οι ανωτέρω οργανικές μονάδες διορθώνονται ως ακο¬ 
λούθως: 

Α) ΔΙΕΥΘΥΝΣΗ ΔΙΟΙΚΗΤΙΚΩΝ ΟΙΚΟΝΟΜΙΚΩΝ ΚΑΙ ΤΕ¬ 
ΧΝΙΚΩΝ ΥΠΗΡΕΣΙΩΝ 

α) ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ - ΛΟΓΙΣΤΙΚΟ 

1. Γραφείο Προσωπικού 

2. Γ ραφείο Διοικητικού Συμβουλίου 

3. Γ ραφείο Πρωτοκόλλου - Διεκπεραίωσης - Αρχείο 

4. Γ ραφείο Λογιστηρίου - Προμηθειών - Περιουσίας και 
Διαχείρισης Υλικού 

5. Γ ραφείο Σίτισης Νηπίων 

6. Γ ραφείο Καθαριότητας και τήρησης Κανόνων Υγιεινής 
β) ΤΜΗΜΑ ΚΟΙΝΩΝΙΚΗΣ ΜΕΡΙΜΝΑΣ 

1. Γ ραφείο Κοινωνικού Λειτουργού 

Β) ΔΙΕΥΘΥΝΣΗ ΠΡΟΣΧΟΛΙΚΗΣ ΑΓΩΓΗΣ 

α) ΤΜΗΜΑ Α' ΠΑΙΔΙΚΟΥ ΣΤΑΘΜΟΥ 

1 Γ ραφείο Παιδαγωγών - Βοηθών Παιδαγωγών 

β) ΤΜΗΜΑ Β' ΠΑΙΔΙΚΟΥ ΣΤΑΘΜΟΥ 

1 Γ ραφείο Παιδαγωγών - Βοηθών Παιδαγωγών 

γ) ΤΜΗΜΑ Γ ΠΑΙΔΙΚΟΥ ΣΤΑΘΜΟΥ 

1 Γ ραφείο Παιδαγωγών - Βοηθών Παιδαγωγών 

δ) ΤΜΗΜΑ Δ' ΠΑΙΔΙΚΟΥ ΣΤΑΘΜΟΥ 

1 Γ ραφείο Παιδαγωγών - Βοηθών Παιδαγωγών 

Άρθρο 3 

Αρμοδιότητες Προϊσταμένου Διεύθυνσης Διοικητικών 
Οικονομικών και Τεχνικών Υπηρεσιών. 

• Η εποπτεία και ο έλεγχος των τμημάτων και των γρα¬ 
φείων που συγκροτούν τη Διεύθυνση. Συντονίζει και κα¬ 
τευθύνει το έργο των τμημάτων και μεριμνά για την εύ¬ 
ρυθμη λειτουργία τους σύμφωνα με τον παρόντα οργανι¬ 
σμό και ισχύοντα κανονισμό λειτουργίας. 

• Εισηγείται στο Δ.Σ. του Ν.Π.Δ.Δ. κάθε θέμα που αφο¬ 
ρά την υλικοτεχνική υποδομή του κάθε τμήματος. 

• Παραλαμβάνει, χαρακτηρίζει και κατανέμει την εισερ¬ 
χόμενη αλληλογραφία σύμφωνα με το περιεχόμενό της. 

• Επιβλέπει την τήρηση όλωντων απαραίτητων βιβλίων 
και τηρεί την σφραγίδα του Ν.Π. 

• Τηρείτο εμπιστευτικό πρωτόκολλο 

• Συνεργάζεται με το τμήμα Διοικητικό - Οικονομικό για 
τη σύνταξη του προϋπολογισμού, απολογισμού - ισολογι¬ 
σμού του Ν.Π. 

• Έχει την ευθύνη ελέγχου και θεώρησης όλωντων εγ¬ 
γράφων των υπαλλήλων της διοικητικής μονάδας που 
εποπτεύει. 

• Ελέγχει τα εκδιδόμενα ΧΕ τα οποία διαβιβάζονται στο 
Πρόεδρο του Ν.Π.ΔΔ προς τελική υπογραφή. 

• Εισηγείται στον Πρόεδρο τηντοποθέτηση, κατανομή, 
μετακίνηση, μετάταξη και όλες τις υπόλοιπες υπηρεσια¬ 
κές μεταβολές στο προσωπικό του Ν.Π. 


• Καταρτίζει σε δεύτερο βαθμό τις εκθέσεις υπηρεσιακής 
ικανότητας του προσωπικού που υπάγεται διοικητικά στη 
διεύθυνσητου σύμφωνα με τις ισχύουσες οικείες διατάξεις. 

• Εποπτεύει, αξιολογεί και προσανατολίζει το προσωπι¬ 
κό της διοικητικής ενότητας, μεριμνώντας για την ανάπτυ¬ 
ξη και επιμόρφωση του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

• Μεριμνά για την κατάρτιση του κανονισμού λειτουρ¬ 
γίας του Ν.Π. εισηγείται μεταβολές των διατάξεωντου και 
παρακολουθεί την κανονική εφαρμογή του εγκεκριμένου 
κανονισμού. 

• Συνεργάζεται με τη Διεύθυνση Προσχολικής Αγωγής 
για το έγκαιρο εφοδιασμό των τμημάτων με τα απαραίτη¬ 
τα και τα απαιτούμενα είδη για τη λειτουργία της, και την 
εφαρμογή του προγράμματος με παιδαγωγικά υλικά. 

• Είναι υπεύθυνος γιατηντήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού 
ώστε να μην δημιουργούνται λειτουργικά προβλήματα. 

• Κατανέμει το προσωπικό της διοικητικής ενότητας 
που προΐσταται ανάλογα με τις έκτακτες - επείγουσες 
υπηρεσιακές ανάγκες και με σύμφωνη γνώμη του Προέ¬ 
δρου του Ν.Π. 

Άρθρο 4 

Αρμοδιότητες Προϊσταμένου Τμήματος Διοικητικού - 
Οικονομικού - Λογιστικού 

• Η εποπτεία και ο έλεγχος του τμήματος του για την 
εύρυθμη λειτουργία αυτού και η πιστή εκτέλεση αποφά¬ 
σεων των του Διοικητικού Συμβουλίου. 

• Συντονίζει, καθοδηγεί και παρέχει τις απαραίτητες 
οδηγίες στο προσωπικό του τμήματος για την άσκηση των 
καθηκόντωντους. 

• Επιμελείται την εκκαθάριση και πληρωμή κάθε δαπά¬ 
νης. 

• Επικυρώνει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επιδο¬ 
μάτων, προσαυξήσεων κ.λπ. του προσωπικού. 

• Μεριμνά για τη σύνταξη σχεδίων προϋπολογισμού και 
απολογισμού σε συνεργασία με το Διευθυντή πριν διαβι¬ 
βαστούν στο Διοικητικό Συμβούλιο του Ν. Π. προς έγκριση. 

• Ευθύνεται για την εκτέλεση κάθε εργασίας που αφο¬ 
ρά θέματα προϋπολογισμού, παρακολουθεί την πορεία 
εκτέλεσης του και εισηγείται όταν παρίσταται ανάγκη την 
αναμόρφωσή του. 

• Τηρεί άλατα απαραίτητα βιβλία. 

• Καταρτίζει σε πρώτο βαθμό τις εκθέσεις υπηρεσιακής 
ικανότητας του προσωπικού που υπάγεται διοικητικά στο 
τμήμα του σύμφωνα με τις ισχύουσες οικείες διατάξεις. 

• Ευθύνεται για την εκτέλεση κάθε εργασίας που αφο¬ 
ρά θέματα σίτισης και καθαριότητας των Τμημάτων Προ¬ 
σχολικής Αγωγής. 

ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ -ΛΟΓΙΣΤΙΚΟ 

α) ΓΡΑΦΕΙΟ ΠΡΟΣΩΠΙΚΟΥ 

Στην αρμοδιότητάτου ανήκουν: 

• Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης (ρύσε¬ 
ως προσωπικού του Νομ. Προσωπικού. 

• Διαχείριση διαδικασιών που αφορούν πρόσληψη 
προαγωγή παραίτηση τοποθέτηση, μετακίνηση, απόσπα¬ 
ση μετάταξη κ.λπ. του προσωπικού του Ν.Π. σύμφωνα με 
τις εκάστοτε ισχύουσες διατάξεις. 

• Διαχείριση διαδικασιών ελέγχου παρουσίας, παρο¬ 
χής αδειών στο προσωπικό του Ν.Π. με οποιαδήποτε σχέ¬ 
ση εργασίας. 

• Παροχή κάθε είδους πληροφοριών, προφορικών ή 
γραπτών προς το προσωπικό του Ν.Π. που αφορούν την 
υπηρεσιακή κατάσταση. 

• Έκδοση πιστοποιητικών υπηρεσιακών μεταβολών για 
κάθε χρήση. 

• Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρεσιών 
του Ν.Π. (Γαχ, πληροφορίες, ΙηΐΘίτίθί, φωτοαντιγραφή- 
σεις, εξωτερικές και εσωτερικές εργασίες διακίνησης αλ¬ 
ληλογραφίας και εγγράφων, κοινοποίηση αποφάσεων 
του Διοικητικού Συμβουλίου, καθώς και ανάρτηση ανα¬ 
κοινώσεων στο Δήμο Καισαριανής. 

β) ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Στην αρμοδιότητα του ανήκουν: 

1. Η συνεργασία με τον Πρόεδρο του Νομικού Προσώ¬ 
που για την κατάρτιση των θεμάτων της ημερήσιας διά-τα- 
ξης του Διοικητικού Συμβουλίου και η επιμέλεια του με ευ¬ 
θύνη του για την κοινοποίηση αυτών, κατά τις κείμενες δια¬ 
τάξεις των συνεδριάσεων στους Συμβούλους του Δ. 
Συμβουλίου. 

2. Η επιμέλεια για την προετοιμασία των αποφάσεων 
των πιο πάνω οργάνων. 

3. Η τήρηση των πρακτικών των συνεδριάσεων του Δι¬ 
οικητικού Συμβουλίου. 

4. Η υποβολή αντιγράφων των αποφάσεων του Δ. Συμ¬ 
βουλίου στην αρμόδια Διοικητική αρχή ή το Δημοτικό 
Συμβούλιο αναλόγως του θέματος για έγκριση. 

5. Η διαβίβαση στις αρμόδιες υπηρεσίες του Νομικού 
Προσώπου ή του Δήμου αποφάσεων σχετικών με το αντι¬ 
κείμενο της αρμοδιότητας τους. 

6. Τήρηση ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής Αρχής. 

7. Συγκέντρωση αναπαραγωγή και αποστολή του μέλη 
στα Δ.Σ. των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα θέματα των συνε¬ 
δριάσεων . 

8. Δακτυλογράφηση, αναπαραγωγή των αποφάσεων 
του Δ.Σ. και αποστολή τους στην υπηρεσία Τοπικής Αυ¬ 
τοδιοίκησης Περιφέρειας. 

γ) ΓΡΑΦΕΙΟ ΠΡΩΤΟ ΚΟΛΛΟΥ-ΔΙΕΚΠ ΕΡΑΙΩΣΗΣ ΑΡΧΕΙ ΟΥ 

Στην αρμοδιότητα του ανήκουν: 

1. Η παραλαβή και η αυθημερόν πρωτοκόλληση, ευρε- 
τηρίαση πάσης φύσεως εισερχομένων εγγράφων. 

2. Η έγκαιρη διανομή στις διευθύνσεις και τα τμήματα 
των εγγράφων προς ενέργεια και η τήρηση των πρωτότυ¬ 
πων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχομένου ή εξερχόμενου εγ¬ 
γράφου και η τήρηση των σχετικών βιβλίων παράδο-σης. 

5. Η τήρηση του γενικού αρχείου του Νομικού Προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου, όταν απαιτείται. 

6. Ητήρησητουαρχείουόλωντωνδιευθύνσεωντου Νο¬ 
μικού Προσώπου καθώς και του αρχείου της Εφημερίδας 
της Κυβέρνησης. 

7. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 


δ) ΓΡΑΦΕΙΟ ΛΟΓΙΣΤΗΡΙΟΥ ΠΡΟΜΗΘΕΙΩΝ ΠΕΡΙΟΥΣΙΑΣ 
ΚΑΙ ΔΙΑΧΕΙΡΙΣΗΣ ΥΛΙΚΟΥ 

Στην αρμοδιότητα του ανήκουν: 

1. Η ευθύνη κάθε εισφοράς και εσόδου του Νομικού 
Προσώπου. 

2. Η έκδοση των βεβαιωτικών σημειωμάτωντων οίκοθεν 
εισπράξεων των υπόχρεων όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 

4. Ο έλεγχος των προβλεπόμενων από το Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή δαπάνης. 

6. Η αναγνώρισητωνπιστωτώντου Νομικού Προσώπου 
με την προσυπογραφή των πράξεων εκκαθάρισης, ανα¬ 
γνώρισης και έκδοσης των οικείων χρηματικών ενταλμά¬ 
των μέσα στις πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των από το Νόμο βιβλίων. 

9. Η σύνταξη μισθοδοτικών καταστάσεων όλου του προ¬ 
σωπικού του Νομικού Προσώπου, η μέριμνα για την τακτι¬ 
κή και έγκαιρη πληρωμή των πάσης φύσεως αποδοχών 
όλων των μισθωτών του Νομικού Προσώπου και η εκτέλε¬ 
ση κάθε εργασίας που έχει σχέση με την ασφάλιση του. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό, καθώς και 
η συνεργασία του με το γραφείο προσωπικού για κάθε θέ¬ 
μα που αφορά τους εργαζόμενους. 

11. Η διενέργεια κάθε πράξης σχετικής με την προμήθεια 
όλων των ειδών για τις ανάγκες του Νομικού προσώπου και 
τη λειτουργία των Παιδικών Σταθμών με την άμεση επίβλε¬ 
ψη του Προϊσταμένου του τμήματος και του Διευθυντή. 

12. Η σύνταξη σχεδίων προϋπολογισμού-απολογισμού 
προκειμένου να τεθεί υπόψη των Προϊσταμένων του τμή¬ 
ματος και της Δ/νσης πριν διαβιβαστείτο Δ/κό Συμβούλιο. 

13. Η εκτέλεση κάθε εργασίας που αφορά θέματα προ¬ 
ϋπολογισμού και η πορεία παρακολούθησής του και η σύ¬ 
νταξη σχετικής εισήγησης για αναμόρφωση του όπου και 
όταν παρίσταται ανάγκη. 

14. Η επιμέλεια της σύνταξης αιτιολογημένης έκθεσης επί 
του απολογισμού εσόδων και εξόδωντου Νομικού Προσώ¬ 
που. 

15. Η συγκέντρωση κάθε κινητής και ακίνητης περιου- 
σίαςτου Νομικού Προσώπου, καθώς και η περιφρούρηση 
των δικαιωμάτων κυριότητας, νομής και κατοχής από το 
Νομικό Πρόσωπο της ακινήτου περιουσίας με την συνερ¬ 
γασία της Νομικής Υπηρεσίας του Δήμου. 

16. Η τήρηση αρχείου των κληροδοτημάτων και δωρε¬ 
ών του Νομικού Προσώπου. 

17.0 έγκαιρος εφοδιασμόςτων Τ μημάτωντων Παιδικών 
Σταθμών με τα αναγκαία, για την καλή λειτουργία τους, 
τρόφιμα και υλικά. Φροντίδα για τη φύλαξη συντήρηση και 
διάθεση των ειδών στα Τμήματα των Παιδικών Σταθμών. 

ΓΡΑΦΕΙΟ ΣΙΤΙΣΗΣ ΝΗΠΙΩΝ 

Στην αρμοδιότητάτου ανήκουν: 

• Η προμήθεια και παροχή τροφής στα νήπια σύ μφωνα 
με τους σύγχρονους κανόνες διαιτητικής. 

• Παρασκευή και παροχή γευμάτων σύμφωνα με τους 
κανόνες υγιεινής. 

• Παροχή διαιτολογίου σύμφωνα με τα αναπτυξιακά 
στάδια των νηπίων. 

• Εξασφάλιση άριστης ποιότητας τροφίμων για τη σίτι¬ 
ση των νηπίων. 

ΓΡΑΦΕΙΟ ΚΑΘΑΡΙΟΤΗΤΑΣ 

Στην αρμοδιότητάτου ανήκουν: 

• Η τήρηση της καθαριότητας των εσωτερικών και εξω¬ 
τερικών χώρων των Δημοτικών Παιδικών Σταθμών. 

• Λήψη μέτρων για την τήρηση κανόνων υγιεινής. 

• Μέριμνα για κανονική διενέργεια της καθαριότητας 
και έλεγχος της άρτιας εκτέλεσης των συναφών προς την 
καθαριότητα εργασιών. 

• Μέριμνα για τη διενέργεια απολύμανσης σε τακτά 
χρονικά διαστήματα. 

ΤΜΗΜΑ ΚΟΙΝΩΝΙΚΗΣ ΜΕΡΙΜΝΑΣ 

Αρμοδιότητες Προϊσταμένου Τμήματος Κοινωνικής Μέ¬ 
ριμνας: 

• Η εποπτεία και ο έλεγχος του τμήματος για την εύ¬ 
ρυθμη λειτουργία αυτού και η πιστή εκτέλεση των απο- 
φάσεωντου Διοικητικού Συμβουλίου. 

• Συντονίζει καθοδηγεί και παρέχει τις απαραίτητες 
οδηγίες στο προσωπικό του τμήματος για την άσκηση των 
καθηκόντωντους. 

• Η παροχή εξειδικευμένου επιστημονικού έργου, σύμ¬ 
φωνα με τις αρχές της κοινωνικής εργασίας όπως αυτή 
περιγράφεται στις ισχύουσες διατάξεις. 

ΓΡΑΦΕΙΟ ΚΟΙΝΩΝΙΚΟΥ ΛΕΙΤΟΥΡΓΟΥ 

Στην αρμοδιότητάτου ανήκουν: 

• Η διατύπωση σε συνεργασία με τη Διεύθυνση Προσχο- 
λικής Αγωγής στόχων και προγραμμάτων για θέματα προ- 
νοιακού χαρακτήρα που αφορούν τη προσχολική ηλικία. 

• Διενέργεια κοινωνικής έρευνας νηπίων και οικογενει¬ 
ών που έχουν ανάγκη στήριξης μέσω κοινωνικοπρονοια- 
κών προγραμμάτων. 

• Συνεργασία συστηματική και προγραμματισμένη με 
τις οικογένειες των νηπίων επιδιώκοντας την ανάπτυξη 
υγιών ενδοοικογενειακών σχέσεων. 

• Επικοινωνία με αρμόδιους φορείς (Ιατροπαιδαγωγικά 
Κέντρα, Νοσοκομεία, Κέντρα Ψυχικής Υγιεινής κ.α.) και 
παραπομπή των περιπτώσεων σε άλλους ειδικούς ή υπη¬ 
ρεσίες όταν κρίνεται απαραίτητο. 

• Υποβολή προτάσεων σε εθνικά προγράμματα και 
προγράμματα της Ε.Ε. τα οποία έχουν άμεση σχέση με τις 
δραστηριότητες του τμήματος. 

• Η οργάνωση και συμμετοχή στη διενέργεια ερευνών 
για τη προσχολική ηλικία. 

Άρθρο 5 

Αρμοδιότητες Προϊσταμένου Διεύθυνσης Προσχολικής 
Αγωγής 

• Είναι αρμόδιος για το συντονισμό, δίνει κατεύθυνση 
και παρέχει τις απαραίτητες οδηγίες στα τμήματα και 
γραφεία για την άσκηση των καθηκόντων τους, σύμφωνα 
με τις διατάξεις του παρόντος Οργανισμού και σχετικών 
Νόμων και Διαταγμάτων. 

• Εισηγείται στο Δ.Σ. του Ν.Π. κάθε θέμα που αφορά τη 
λειτουργία, το προσωπικό, και τα νήπια κάθε τμήματος. Τον 
αριθμό και τις ειδικότητες του προσωπικού που είναι ανα¬ 
γκαίο, προκειμένου να διασφαλιστεί η εύρυθμη λειτουργία 
του. Το παιδαγωγικό υλικό και τον πόσης φύσεως εξοπλι¬ 
σμό. Την επιμόρφωση του παιδαγωγικού προσωπικού. 

• Είναι αρμόδιος και επιμελείται σε συνεργασία με τους 
παιδαγωγούς των τμημάτων για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 


• Εποπτεύει, συντονίζει και κατευθύνει το παιδαγωγικό 
έργο των τμημάτων. 

• Είναι αρμόδιος για εύρυθμη λειτουργία των Τμημά¬ 
των Προσχολικής Αγωγής των Παιδικών Σταθμών. 

• Εγκρίνει και υπογράφει τα αιτήματα των Προϊσταμέ¬ 
νων που αφορούν τις ανάγκες των τμημάτων τους. 

• Εισηγείται εγγράφως στη Διεύθυνση Διοικητικών Οι¬ 
κονομικών για τις ανάγκες των Τμημάτων Προσχολικής 
Αγωγής σε εξοπλισμό και υλικά. 

• Συνεργάζεται με Διεύθυνση Διοικητικών Οικονομι¬ 
κών, στην οποία οφείλει να παρέχει κάθε στοιχείο για να 
διασφαλισθεί η εύρυθμη λειτουργία του Ν.Π. και η επί¬ 
τευξη των σκοπών του. 

• Κατανέμει το προσωπικό της διοικητικής ενότητας 
που προΐσταται ανάλογα με τις έκτακτες - επείγουσες πα¬ 
ροδικές υπηρεσιακές ανάγκες και με τη σύμφωνη γνώμη 
του Προέδρου του Ν.Π. 

• Καταρτίζει σε δεύτερο βαθμό τις εκθέσεις υπηρεσιακής 
ικανότητας του προσωπικού που υπάγεται διοικητικά στη 
Διεύθυνση του σύμφωνα με τις ισχύουσες οικείες διατά- 
ξεις. 

• Προγραμματίζει σε συνεργασία με τους προϊσταμέ¬ 
νους των τμημάτων Προσχολικής Αγωγής το πρόγραμμα 
απασχόλησης των νηπίωνγια κάθε σχολικό έτος όπως και 
για τις εκδηλώσεις και γιορτές. 

• Αξιολογεί το εκπαιδευτικό έργο σύμφωνα με τους 
προγραμματισμένους στόχους. 

• Φροντίζει για την υλοποίηση αποφάσεων του Διοικη¬ 
τικού Συμβουλίου που αφορούν την παροχή σωστής προ¬ 
σχολικής αγωγής στα φιλοξενούμενα νήπια. 

• Εποπτεύει, αξιολογεί και προσανατολίζει το προσω¬ 
πικό της διοικητικής ενότητας, μεριμνώντας για την ανά¬ 
πτυξη τη βελτίωση των συνθηκών εργασίας και τη διατή¬ 
ρηση αρμονικών εργασιακών σχέσεων. 

Άρθρο 6 

Αρμοδιότητες Προϊσταμένου Τμήματος Προσχολικής 
Αγωγής 

Κάθε προϊστάμενος είναι υπεύθυνος: 

• Γιατην εύρυθμη λειτουργία του τμήματος και την τή¬ 
ρηση του κανονισμού λειτουργίας. 

• Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

• Εποπτεύει όλο το προσωπικό του τμήματος για τη σω¬ 
στή εκτέλεση των καθηκόντων του. 

• Εισηγείται εγγράφως στη Διεύθυνση Π ροσχολικής Αγω¬ 
γής για τις ανάγκες του τμήματος σε εξοπλισμό και υλικά. 

• Φροντίζουν για την Ψυχοσωματική και Ψυχοκινητική 
εξέλιξη των νηπίων με εξατομίκευση του ημερησίου προ¬ 
γράμματος ανάλογα με την ηλικία και τις ανάγκες. 

• Διοργανώνει σε τακτά χρονικά διαστήματα συγκε¬ 
ντρώσεις γονέων. 

• Προγραμματίζει με το παιδαγωγικό προσωπικό το 
πρόγραμμα απασχόλησης των νηπίων κατά σχολικό έτος 
όπως και για τις εκδηλώσεις και εορτές του τμήματος. 

• Αξιολογεί το εκπαιδευτικό έργο σύμφωνα με τους 
προγραμματισμένους στόχους. 

• Καταρτίζει σε πρώτο βαθμό τις εκθέσεις υπηρεσιακής 
ικανότητας του προσωπικού που υπάγεται διοικητικά στο 
τμήμα του σύμφωνα με τις ισχύουσες οικείες διατάξεις. 

• Φροντίζει για την υγιεινή κατάσταση των νηπίων σύμ¬ 
φωνα με τις οδηγίες του γιατρού. 

• Τηρεί όλα τα απαραίτητα βιβλία του τμήματος α. Βι¬ 
βλίο παρουσίας προσωπικού 

β. Βιβλίο παρουσίας νηπίων 
γ. Βιβλίο διδαχθείσης ύλης 
δ. Μητρώο νηπίων 
ε. Βιβλίο συμβάντων 

• Για την τάξη ασφάλεια και ευκοσμία που πρέπει να 
επικρατούν σε όλους τους χώρους του τμήματος. 

Α' ΓΡΑΦΕΙΟ ΠΑΙΔΑΓΩΓΩΝ-ΒΟΗΘΩΝ ΠΑΙΔΑΓΩΓΩΝ 

1. Παιδαγωγοί 
Αρμοδιότητες - Καθήκοντα 

1. Φροντίζουν για την ψυχοσωματική και ψυχοκινητική 
εξέλιξη των νηπίων με εξατομίκευση του ημερησίου προ¬ 
γράμματος ανάλογα με την ηλικία και τις ανάγκες τους. 
Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης και προσφέρουν σ’ αυτά με υπο¬ 
μονή και στοργή όλες τις δυνατότητες για να αναπτύξουν 
την προσωπικότητα τους, επιδιώκοντας συνεχώς να δη¬ 
μιουργήσουν σ’ αυτά ικανότητα συγκέντρωσης, αυτενέρ¬ 
γειας, εμπιστοσύνης στον εαυτό τους και τις προσωπικές 
δυνατότητες τους. 

2. Φροντίζουν για την σωστή οργάνωση και τάξη των αι¬ 
θουσών. Παρακολουθούν την συμπεριφορά των παιδιών 
και υποχρεούνται να αναφέρονται στον Προϊστάμενο και 
να τον ενημερώσουν για κάθε ύποπτο σχετικά με την 
υγεία των παιδιών περιστατικό ή οποιοδήποτε άλλο θέμα. 

3. Εισηγούνται στον Προϊστάμενο εγγράφως για τον 
έγκαιρο εφοδιασμό των αιθουσών με τα απαραίτητα - 
απαιτούμενα είδη για την εφαρμογή του προγράμματος 
με τα παιδαγωγικά υλικά. 

4. Ευθύνονται για εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που έχει διατεθεί. 

5. Διατηρούν επαφή με τους γονείς και τους ενημερώ¬ 
νουν για την συμπεριφορά και την ψυχοσωματική υγεία 
των παιδιών τους. 

6. Καταχωρούν και υπογράφουν καθημερινά την διδα- 
χθείσα ύλη στο σχετικό βιβλίο που θεωρείται από τον 
Προϊστάμενο. 

7. Καταχωρούν και υπογράφουν στο βιβλίο συμβάντων 
του τμήματος κάθε γεγονός που είναι άξιο επισήμανσης. 

8. Παρακολουθούν τη διατροφή και την καθαριότητα 
των νηπίων ενθαρρύνοντας την αυτοεξυπηρέτησή τους. 

9. Είναι υπεύθυνοι για την παραλαβή των νηπίων από τους 
γονείς και την παράδοση των σ’ αυτούς ή κηδεμόνες τους. 

10. Συμμετέχουν σε όλες τις εκδηλώσεις και εορτές του 
τμήματος αλλά και του Ν.Π. και στις συγκεντρώσεις των 
γονέων. 

11. Εκτελούν οποιαδήποτε άλλη υπηρεσία σχετική με το 
έργο που τους ανατίθεται από τον Προϊστάμενο του Τμή- 
ματος ή το Διευθυντή Προσχολικής Αγωγής. 

2. ΒΟΗΘΟΙ ΠΑΙΔΑΓΩΓΩΝ 
Αρμοδιότητες - Καθήκοντα 

• Βοηθούν το παιδαγωγικό προσωπικό σε όλα τα καθή¬ 
κοντα του και εκτελούν τις οδηγίες που παίρνουν από αυτό. 

• Σε περίπτωση απουσίας του παιδαγωγικού προσωπι¬ 
κού αντικαθιστούν αυτό απευθυνόμενοι στον Προϊστάμε¬ 
νο ή τον Διευθυντή για βοήθεια και υποστήριξη. 

• Επιμελούνται τις ατομικής καθαριότητας των νηπίων. 


Άρθρο 7 

Θέσεις Προσωπικού 
Α'ΜΟΝΙΜΟ ΠΡΟΣΩΠΙΚΟ 
ΚΛΑΔΟΙ ΚΑΤΗΓΟΡΙΑΣ ΠΕ 

1. ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
Θέσεις 1 

Βαθμός Δ' - Α' 

2. ΚΛΑΔΟΣ Π.Ε. ΝΗΠΙΑΓΩΓΩΝ 
Θέσεις 3 

Βαθμός Δ' - Α' 

ΚΛΑΔΟΙ ΚΑΤΗΓΟΡΙΑΣ ΤΕ 

1. ΚΛΑΔΟΣ ΒΡΕΦΟΝΗΠΙΟΚΟΜΙΑΣ 
Θέσεις 5 

Βαθμός Δ' - Α' 

2. ΚΛΑΔΟΣ ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις 1 

Βαθμός Δ' - Α' 

3. ΚΛΑΔΟΣ ΔΙΟΙΚΗΤΙΚΟΥ ΛΟΓΙΣΤΙΚΟΥ 
Θέσεις 1 

Βαθμός Δ' - Α' 

ΚΛΑΔΟΙ ΚΑΤΗΓΟΡΙΑΣ ΔΕ 

1. ΚΛΑΔΟΣ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις 1 

Βαθμός Δ' - Α' 

2. ΚΛΑΔΟΣ ΠΛΗΡΟΦΟΡΙΚΗΣ 
Θέσεις 1 

Βαθμός Δ' - Α' 

3. ΚΛΑΔΟΣ ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟΜΩΝ 
Θέσεις 3 

Βαθμός Δ' - Α' 

4. ΚΛΑΔΟΣ ΜΑΓΕΙΡΩΝ 
Θέσεις 5 

Βαθμός Δ' - Α' 

ΚΛΑΔΟΙ ΚΑΤΗΓΟΡΙΑΣ ΥΕ 

1. ΚΛΑΔΟΣ ΒΟΗΘΟΣ ΜΑΓΕΙΡΟΥ 
Θέσεις 2 

Βαθμός Ε' - Β' 

2. ΚΛΑΔΟΣ ΠΡΟΣΩΠΙΚΟΥ ΚΑΘΑΡΙΟΤΗΤΟΣ 
Θέσεις 3 

Βαθμός Ε' - Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Σύμφωνα με την υπ’ αριθμ. Δυια/οικ. 7723 διαπιστωτική 
του Υφυπουργού Εσωτερικών - Δημόσιας Διοίκησης και 
Αποκέντρωσης και του Υπουργού Υγείας και Προνοίας 
που εκδόθηκε σύμφωνα με τις κείμενες διαστάσεις διαπι¬ 
στώνεται ότι το παρακάτω προσωπικό που υπηρετεί 
στους πρώην ΚΠΣ μετατάσσεται αυτοδίκαια στους Δημο¬ 
τικούς Παιδικούς Σταθμούς. 

Το προσωπικό αυτό καταλαμβάνει προσωποπαγείς θέ¬ 
σεις αντιστοίχων προσωρινών κλάδων που συνιστώνται 
αυτοδίκαια με την πράξη αυτή και εντάσσονται στους 
ΟΕΥ των νέων Δημοτικών Νομικών Προσώπων Δημοσίου 
Δικαίου (ΦΕΚ90/30.4.2001). 

Επίσης μετην υπ’αριθμ. 1/2001 διαπιστωτική πράξη του 
Προέδρου του Ν.Π.Δ.Δ. «Δημοτικοί Παιδικοί Σταθμοί Δή¬ 
μου Καισαριανής» που εκδόθηκε και δημοσιεύθηκε σύμ¬ 
φωνα με τις διατάξεις του άρθρου 12 ν. 2880/200/179 
(ΦΕΚ 8.8.2001) διαπιστώνεται η αυτοδίκαια μετάταξη του 
αμιγούς προσωπικού των τέως ΚΠΣ και κατάταξή τους το 
Ν.Π.ΔΔ «Δημοτικοί Παιδικοί Σταθμοί Δήμου Καισαρια- 
νής», σε προσωρινές προσωποπαγείς θέσεις ως εξής: 

ΜΟΝΙΜΟ ΠΡΟΣΩΠΙΚΟ 
ΚΛΑΔΟΙ ΚΑΤΗΓΟΡΙΑΣ ΠΕ 

1. ΤΕ ΝΗΠΙΑΓΩΓΩΝ (Προσωρινός) 

Θέσεις 3 

3 του κλάδου με βαθμό Α' 

2. ΤΕ ΒΡΕΦΟΝΗΠΙΟΚΟΜΙΑΣ 
Θέσεις 2 

1 του κλάδου με βαθμό Β' 

1 του κλάδου με βαθμό Γ' 

3. ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 
Θέσεις 2 

1 του κλάδου με βαθμό Α' 

1 του κλάδου με βαθμό Α' 

4. ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 5 

5 του κλάδου με βαθμό Γ' 

Γ ΕΠΟΧΙΑΚΟ ΠΡΟΣΩΠΙΚΟ 
Θέσεις 10 

Άρθρο 8 

Προϊστάμενος Διεύθυνσης Διοικητικών Οικονομικών 
και Τεχνικών Υπηρεσιών επιλέγεται υπάλληλος του κλά¬ 
δου ΠΕ Διοικητικού - Οικονομικού, ΤΕ Διοικητικού - Λογι¬ 
στικού ΔΕ Διοικητικού Λογιστικού. 

Προϊστάμενος του τμήματος Διοικητικού - Οικονομικού 
επιλέγεται υπάλληλος του κλάδου ΠΕ Διοικητικού - Οικο¬ 
νομικού ΤΕ Διοικητικού - Λογιστικού, ΔΕ Διοικητικού - Λο¬ 
γιστικού. 

Προϊστάμενος του Τμήματος Κοινωνικής Μέριμνας επι¬ 
λέγεται υπάλληλος του κλάδου ΤΕ Κοινωνικών Λειτουρ¬ 
γών. 

Προϊστάμενος Διεύθυνσης Προσχολικής Αγωγής επι¬ 
λέγεται υπάλληλος του κλάδου ΠΕ Νηπιαγωγών, ΤΕ Νη¬ 
πιαγωγών (προσωρινός) καιΤΕ Βρεφονηπιοκομίας. 

Προϊστάμενος Τμήματος Προσχολικής Αγωγής επιλέ¬ 
γονται από τους κλάδους ΠΕ Νηπιαγωγών, ΤΕ Νηπιαγω¬ 
γών, (προσωρινός), ΤΕ Βρεφονηπιοκομίας. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζομένους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα¬ 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ., ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
νομής κ.λπ.). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οικρινόμενοιαπότο 
αρμόδιο Υπηρεσιακό Συμβούλιο υπάλληλοι αναπλη-ρού- 
μενοι σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 


πολογισμού κάθε οικονομικού έτους, το ύψος της οποίας 
δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ. ΤΣΟΓΚΑ 
-♦- 

Αριθ.3012 (3) 

Σύσταση Επιτροπών Μετανάστευσης άρθρο 13 
ν. 3386/2005. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 13 του ν. 3386/2005 «Είσο¬ 
δος, διαμονή και κοινωνική ένταξη υπηκόων τρίτων χω¬ 
ρών στην Ελληνική Επικράτεια». 

2. Το π.δ. 66/15.3.2002 (ΦΕΚ 52/19.3.2002) «Σύσταση 
Δ/νσης Αστικής Κατάστασης και Αλλοδαπών και Μετανά¬ 
στευσης στην Περιφέρεια Ηπείρου». 

3. Τηνυπ’ αριθμ. 1325/30.5.2003 απόφαση Γ.Γ.Π.Η., πε¬ 
ρί έναρξης λειτουργίας (12.6.2003) της προαναφερόμε- 
νης Δ/νσης και των Τμημάτων της στους Νομούς της Πε¬ 
ριφέρειας. 

4. Ότι από την παρούσα προκαλείται δαπάνη σε βάρος 
των πιστώσεων του ΥΠ.ΕΣ.Δ.Δ.Α., αποφασίζουμε: 

Συστήνουμε στην Περιφέρεια Ηπείρου τέσσερις (4) 
Επιτροπές Μετανάστευσης του άρθρου 13 του ν. 
3386/2005 ως εξής: 

Α. Επιτροπή Μετανάστευσης Ν. Ιωαννίνων. 

Β. Επιτροπή Μετανάστευσης Ν. Άρτας. 

Γ. Επιτροπή Μετανάστευσης Ν. Θεσπρωτίας. 

Δ.. Επιτροπή Μετανάστευσης Ν. Πρέβεζας. 

Οι ανωτέρω Επιτροπές είναι πενταμελείς και συγκρο¬ 
τούνται από τέσσερις (4) υπαλλήλους της αρμόδιας Υπη¬ 
ρεσίας Αλλοδαπών και Μετανάστευσης της Περιφέρειας 
εκ των οποίων ο ένας είναι ο Προϊστάμενος που προε¬ 
δρεύει και από έναν εκπρόσωπο της Αστυνομικής Αρχής. 

Ο Γραμματέας και ο εισηγητής ορίζονται με απόφαση 
του Γ.Γ.Π. Ηπείρου από υπαλλήλους της αρμόδιας υπη¬ 
ρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 29 Σεπτεμβρίου 2005 
Ο Γενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθ. 2986 (4) 

Σύσταση Επιτροπών Μετανάστευσης άρθρο 24 
ν. 3386/2005. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 14 του ν. 3386/2005 «Είσο¬ 
δος, διαμονή και κοινωνική ένταξη υπηκόων τρίτων χω¬ 
ρών στην Ελληνική Επικράτεια». 

2. Το π.δ. 66/15.3.2002 (ΦΕΚ 52/19.3.2002) «Σύσταση 
Δ/νσης Αστικής Κατάστασης και Αλλοδαπών και Μετανά¬ 
στευσης στην Περιφέρεια Ηπείρου». 

3. Την υπ’ αριθμ. 1325/30.5.2003 απόφαση Γ.Γ.Π.Η., πε¬ 
ρί έναρξης λειτουργίας (12.6.2003) της προαναφερόμε- 
νης Δ/νσης και των Τμημάτων της στους Νομούς της Πε¬ 
ριφέρειας. 

4. Ότι από την παρούσα προκαλείται δαπάνη σε βάρος 
των πιστώσεων του ΥΠ.ΕΣ.Δ.Δ.Α., αποφασίζουμε: 

Συστήνουμε στην έδρα της Περιφέρειας Ηπείρου ήτοι 
τοΝ. Ιωαννίνωντην Επιτροπή του άρθ. 14τουν. 3386/2005 
αποτελούμενη από επτά (7) μέλη, όπως αυτά προσδιορί¬ 
ζονται στην παρ. 2 του άρθ. 14 του ν. 3386/2005. 

Με την απόφαση συγκρότησης του Γ.Γ.Π. Ηπείρου ορί¬ 
ζεται και Γραμματέας της Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 29 Σεπτεμβρίου 2005 
Ο Γενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 
-♦- 

Αριθ.3011 (5) 

Σύσταση Επιτροπών Μετανάστευσης άρθρο 24 
ν. 3386/2005. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 24 του ν. 3386/2005 «Είσο¬ 
δος, διαμονή και κοινωνική ένταξη υπηκόων τρίτων χω¬ 
ρών στην Ελληνική Επικράτεια». 

2. Το π.δ. 66/15.3.2002 (ΦΕΚ 52/19.3.2002) «Σύσταση 
Δ/νσης Αστικής Κατάστασης και Αλλοδαπών και Μετανά¬ 
στευσης στην Περιφέρεια Ηπείρου». 

3. Την υπ’ αριθμ. 1325/30.5.2003 απόφαση Γ.Γ.Π.Η., πε¬ 
ρί έναρξης λειτουργίας (12.6.2003) της προαναφερόμε- 
νης Δ/νσης και των Τ μημάτων της στους Νομούς της Πε¬ 
ριφέρειας. 

4. Ότι από την παρούσα προκαλείται δαπάνη σε βάρος 
των πιστώσεων του ΥΠ.ΕΣ.Δ.Δ.Α., αποφασίζουμε: 

Συστήνουμε στην έδρα της Περιφέρειας Ηπείρου την 
Επιτροπή του άρθ. 24 του ν. 3386/2005 αποτελούμενη 
από επτά (7) μέλη, όπως ορίζονται στο άρθρο αυτό. 

Ο Γ ραμματέας της Επιτροπής ορίζεται από τον Γ.Γ.Π. 
Ηπείρου κατά τη συγκρότηση της Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 29 Σεπτεμβρίου 2005 
Ο Γενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 
-♦- 

Αριθ. 7562 (6) 

Κύρωση του Υποχρεωτικού Αναδασμού Τμήμα αγρ/τος 
«Παλαιοχώρι - Μπότσαρη» Ιωαννίνων, έτους 2004. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του άρθρου 15 του ν. 674/1977 «Περί 
αναδασμού της γης κ,τ.λ.». 

2. Τις διατάξεις των άρθρων 3 παρ. 1 και 16 παρ. Ιτουν. 
2218/1994, σε συνδυασμό με τα άρθρα 8 και 62 του π.δ. 
30/1996 του Κώδικα Νομ/κής Αυτ/σης. 


3.Το υπ' αριθμ. 7457/26.9.2005 έγγραφο του Τμήματος 
Τοπογραφικής και κτηματολογικών στοιχείων της Δ/νσης 
Εγγείων Βελτιώσεων - Τοπογραφικής και Πολιτικής Γης 
με τα συνημμένα σ'αυτό: 

α) του Πίνακα Διανομής καιτου αποσπάσματος του κτη- 
ματολογικού πίνακα, 

β) του διαγράμματος σε φωτοτυπία, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον υποχρεωτικό αναδασμό, έτους 2004,στην 
κτηματική περιοχή του αγρ/τος «Παλαιοχώρι - Μπότσα¬ 
ρη» Ιωαννίνων, όπως αυτό απεικονίζεται στους συνταχθέ- 
ντες από την Επιτροπή αναδασμού κτηματολογικούς πί¬ 
νακες και τα διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 28 Σεπτεμβρίου 2005 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

-♦- 

Αριθ. ΔΚ/4384 (7) 

Υπερωριακή απασχόληση σπερματεγχύτη υπαλλήλου 
της Δ/νσης Κτηνιατρικής Καστοριάς για το έτος 2005. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003,(ΦΕΚ 
297/Α'). 

2. Τις διατάξεις της παρ. 10 του άρθρου 12 του ν. 
2503/1997, (ΦΕΚ107/Α'). 

3. Τις διατάξεις της παρ. 7 του άρθρου 25 του ν. 
2738/1999, (ΦΕΚ 180/Α'). 

4. Την ανάγκη υπερωριακής απασχόλησης κατά τις ερ¬ 
γάσιμες ημέρεςτου υπαλλήλου (σπερματεγχύτη) της Νο¬ 
μαρχιακής Αυτοδιοίκησης Καστοριάς .που υπηρετεί στη 
Δ/νση Κτηνιατρικής. 

5. Τις εγγεγραμμένες πιστώσεις στο προϋπολογισμό 
της Νομαρχιακής Αυτοδιοίκησης Καστοριάς, οικονομι¬ 
κού έτους 2005 στον Κ.Α.Ε. 0511 ύψους 1.030 ευρώ, απο¬ 
φασίζουμε: 

1. Την υπερωριακή απασχόληση, του υπαλλήλου Ηλιά- 
δη Κων/νου σπερματεγχύτη της Δ/νσης Κτηνιατρικής Κα¬ 
στοριάς, για αντιμετώπιση επειγουσών υπηρεσιακών 
αναγκών όπως: κάλυψη των ενεργειών, που απαιτείται 
προς διασφάλιση της Τεχνητής Σπερματέγχυσης των 
αγελάδων και Συχρονισμού του οίστρου των αιγοπροβά¬ 
των. 

2. Η υπερωριακή εργασία, θα πραγματοποιηθεί κατά τις 
απογευματινές ώρες κάθε εργάσιμης ημέρας από ώρα, 
15.00 και ώρα 20.00. 

3. Η μηνιαία υπερωριακή απασχόληση θα είναι 60 ώρες 
και γιατο διάστημα των μηνών Οκτωβρίου, Νοεμβρίου και 
Δεκεμβρίου 2005. Θα πληρωθεί από το Φορέα 072 και 
Κ.Α. Ε.0511. Υπολογίζεται σύνολο δαπάνης περίπου 1.030 
ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 30 Σεπτεμβρίου 2005 

Με εντολή Νομάρχη 
Ο Γ ενικός Διευθυντής 
ΖΗΣΗΣ ΓΚΕΤΣΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




